text: Мишел Лотито - човекът, който може да изяде всичко - Искам да знам
  дек. 30, 2017
  12813 Views
  Мишел Лотито – човекът, който може да изяде всичко
  Автор: Елица Мартинова
  "Ние сме това, което ядем." Това е казал Хипократ. Думите му са релевантни в наше време, диетолозите по света се борят с въпроса: какво може и какво не е позволено, какво е полезно и какво е вредно да се яде? Но това малко интересувало французинът Мишел Лотито, защото той бил способен да яде всичко. Странното му поведение започнало, когато той бил на 9 години. Тогава Мишел пред очите на приятели счупил и изял чаша. Процесът на ядене на стъкло се харесал на момчето, той скоро започнал да яде стъклени бутилки. Това обаче било само началото. Станало му скучно да яде само стъкло. И решил да разнообрази менюто си. Един ден на панаира, пред удивената публика, Мишел Лотито демонстрирал как разглобява велосипед на части и го изяжда. Всичко вървяло доста гладко, само с веригата имало проблеми, тя се забила в гърлото му и се наложило да викат лекар.
  Скоро Мишел Лотито осъзнал, че този талант трябва да се развива и решил да стане артист, впечатлявайки публиката с необичайния си апетит. Той ядял всичко: велосипеди, телевизори, легла, компютри. И, разбира се, не забравил любимото си стъкло. Но това били само трикове. Един ден Мишел решил, че дори и самолет може да сдъвче със зъбите си. За "жертва" бил избран самолет "Чесна", който Лотито с удоволствие ял в продължение на 2 години. Статистиката изчислила, че в периода от 1959 до 1997 г., всеядният французин изял около 9 тона предмети, които за средния човек са не само негодни за консумация, но и опасни за здравето. В същото време Лотито заявил, че не е изпитвал дискомфорт по време на хранене. Разделял металните предмети на малки парчета, омазнявал ги и ги сдъвквал с много вода.
  За необичайното си предпочитание в храненето, Мишел Лотио дори е включен в Книгата на рекордите на Гинес. Естествено, Лотито не можел да стои далеч от вниманието на лекарите. Те изследвали тялото му и стигнали до извода, че организмът му се адаптира към такава необичайна диета. Стените на стомаха на Мишел били два пъти по-дебели от тези на обикновен човек. Това му позволявало да яде до 900 грама метал на ден. Този човек, който можел да яде всичко, починал на 25 юни 2007 г. в родния си Гренобъл на 57-годишна възраст. Причината за смъртта била сърдечен удар. Но за всеки дискомфорт в тялото, свързан с яденето на метал, Мишел Лотито никога не се оплаквал. Изминали са 10 години от смъртта на Лотито, но все още никой не е застрашил неговия досегашен рекорд.
  загадки · известни личности · личности · Мистерии · Мишел Лотито · най-невероятните · наука · невероятни
  Личности · Невероятно · Човекът
  Кой е Асен Йорданов? Създателят на първият български самолет
  Убийството на императрица Сиси
  Краят на Златната орда
  Пасионарност – или "Що е то, историческа енергия?"
  На пръв поглед, събитията, които създават историята на човечеството се случват хаотично и не подлежат на никакви закони read more »
  Жената, преживяла корабокрушенията на Титаник, Британик и Олимпик
  Вайълет Джесъп се радвала на голям късмет още от малка. Родена през 1887г в семейството на аржентински имигранти в read more »
  Извънземни – най-големите измами
  Майкъл Шърмър Шърмър е редактор на списание "Skeptic" и преди няколко години пусна кратко видео, в което показва read more »
  Майкъл Мало "Железният" – мъжът, когото се опитват безуспешно да убият няколко пъти
  В една зимна нощ на януари 1933 година Майк Мало сяда в квартално заведение в Бронкс, за да пие уиски. И да се напие. Но read more »
  Спорът, който прекратява приятелството между Артър Конан Дойл и Худини
  От началото на 20 век Сър Артър Конан Дойл е един от най-популярните писатели в света. Неговото въображение ражда read more »
  Дворът на Карл Велики – културно средище
  Обикновено се смята, че Ранното Средновековие в Европа било епоха на невежество, неграмотност, суеверия и диви, все още read more »